ДО 
ОБЩИНСКИ СЪВЕТ 
 ЛЪКИ

Д О К Л А Д Н А  З А П И С К А
от Марияна Здравкова Паракосова
Председател на Общински съвет Лъки

Относно:  Приемане на отчет за дейността на „Възстановителен център – Лъки“ ЕООД за третото тримесечие на 2024г. и определяне на заплатата на управителя за следващото тримесечие, въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала.
УВАЖАЕМИ ОБЩИНСКИ СЪВЕТНИЦИ,
          След проведен конкурс по реда на Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала, със свое Решение № 213, взето с Протокол № 33 от 14.07.2022г., Общински съвет Лъки избра за управител на Еднолично дружество с ограничена отговорност „Възстановителен център Лъки”, Севда Борисова Кацарова. На управителя бе възложено управлението на дружеството за срок от 5 години. Управителят е длъжен в срок до края на месеца, следващ всяко тримесечие, да представя на Общински съвет Лъки и Кмета на Община Лъки писмен отчет за дейността си, който следва да съдържа следната информация:  
1. анализ на финансовото и икономическото състояние на дружеството;
2. анализ и оценка на степента на изпълнение на бизнес-програмата по показателите, заложени в нея;
3. изпълнение на мероприятията, включени в бизнес-програмата, съответно етапа на изпълнение;
4. съществуващи проблеми и мерки за тяхното отстраняване;
5. информация за изразходваните средства за реклама, спонсорство и дарения.
Съгласно чл. 45, ал. 1 от Наредбата, възнагражденията на членовете на изпълнителните органи на едноличните търговски дружества с общинско участие в капитала се определят в зависимост от стойността на дълготрайните активи, средносписъчния брой на персонала, изменение на рентабилността на приходите от дейността, изменение на финансовия резултат, изменение на добавената стойност на един зает и задълженията на предприятието. Размерът на месечното възнаграждение се определя от бална оценка, образувана въз основа на показателите и критериите от таблицата, съгласно Приложение № 1 и определената стойност на една бална единица. След приключване на всяко тримесечие в зависимост от постигнатите през него стойности на показателите и въз основа на критериите в Приложение № 1 се изчислява бална оценка и се преизчислява месечното възнаграждение на управителя за следващото тримесечие.
Съгласно чл. 45, ал. 3 от Наредбата, управителите на едноличните дружества с ограничена отговорност получават месечно възнаграждение, определено при една бална единица в размер на 85% от минималната месечна работна заплата, установена за страната за съответния месец. Така формираното месечно възнаграждение е окончателно и включва всички структурни елементи на брутната работна заплата. През отделните месеци на текущото тримесечие членовете на изпълнителните и контролните органи получават възнаграждения въз основа на балната оценка за предходното тримесечие.
Средствата за изплащане на възнагражденията са за сметка на разходите на дружеството. Съгласно чл. 45, ал. 10 от Наредбата, информация за определените възнаграждения се представят в Общинския съвет и Община Лъки - заедно с тримесечните отчети в срок до края на месеца, следващ отчетното тримесечие, като се представя Справка за образуване на балните оценки и брутните възнаграждения на управителя на „Възстановителен център - Лъки” ЕООД за съответното тримесечие по Приложение № 2 към чл. 45, ал. 10 от Наредбата.
С писмо с вх. № 220 от 21.10.2024г., управителят на „Възстановителен център - Лъки” ЕООД е представил следните документи: 
•	Отчет за дейността на „Възстановителен център - Лъки” ЕООД за периода от 01.07.2024г. до 30.09.2024г.- отчет за третото тримесечие на 2024г.
•	 Отчет за приходите и разходите за третото тримесечие на 2024г – юли-септември 2024г;
•	Отчет за приходите и разходите за второто тримесечие на 2024г – за  съпоставка
•	Оборотна ведомост на „Възстановителен център-Лъки” ЕООД от 01.07.2024г. до 30.09.2024г.
•	Справка за образуване на балните единици и брутното възнаграждение на управителя на дружеството за отчетното тримесечие.
Управителят е представил и Справка за образуване на балните оценки и брутните възнаграждения на управителя на „Възстановителен център - Лъки” ЕООД за четвъртото тримесечие на 2024 година с определени в нея бални оценки по показателите в таблицата по Приложение № 2 към чл. 45, ал. 10 от Наредбата, както следва:
               Приложение № 2 към чл. 45, ал. 10
СПРАВКА за образуване на балните оценки и брутните възнаграждения на управителя на ”Възстановителен център - Лъки” ЕООД за четвъртото тримесечие на 2024 година
 №		ПОКАЗАТЕЛИ		РАЗМЕР БАЛНА ОЦЕНКА	
1.	Стойност на активите/балансова стойност на дълготрайните и краткотрайните активи в края на отчетното тримесечие от баланса на предприятието	0,50	
2.	Средносписъчен брой на персонала /включва средносписъчния брой на персонала за отчетното тримесечие без лицата, ползващи отпуск по чл. 163, ал. 1 и чл. 164, ал. 1 от Кодекса на труда/	1,00	
3.	Изменение на рентабилността на приходите от дейността – установява се като се сравнят показателите за рентабилност за отчетното и за предходното тримесечие	1,00	
4.	Изменение на финансовия резултат – установява се по отчета за приходите и разходите/отчета за доходите при сравняване на финансовия резултат – счетоводна печалба или загуба, за отчетното и за предходното тримесечие	1,50	
5.	Изменение на добавената стойност на един зает – определя се по Методиката на Националния статистически институт за изчисляване на коефициента на изменението на добавената стойност на един зает	0	
6.	Спазването или неспазването на сроковете по показателя „Задължения на предприятието” – установява се „спазени срокове“	0,50	
7.	ОБЩА БАЛНА ОЦЕНКА	4,50	

В Приложение № 1 към чл. 45, ал. 2 от Наредбата са определени показателите и критериите за определяне на балните единици. В забележка под таблицата по Приложение № 1 са дадени пояснения как се определя всеки един показател, а именно:
„Забележки:
1. Показателят „Стойност на активите" се установява по балансова стойност на дълготрайните и краткотрайните активи в края на отчетното тримесечие от баланса на предприятието.
2. Показателят „Средносписъчен брой на персонала" включва средносписъчния брой на персонала за отчетното тримесечие без лицата, ползващи отпуск по чл. 163, ал. 1 и чл. 164, ал. 1 от Кодекса на труда. В средносписъчния брой на персонала се включва и числеността на работещите в чужбина.
3. Показателят „Изменение на рентабилността на приходите от дейността" се установява, като се сравнят показателите за рентабилност за отчетното и за предходното тримесечие. Рентабилността на приходите от дейността се определя в процент като съотношение между счетоводната печалба и нетните приходи от дейността по отчета за приходите и разходите/отчета за доходите на предприятието. Данните за счетоводната печалба и нетните приходи от дейността за отчетното тримесечие се установяват като разлика между стойностите им за периода от началото на годината и периода, предхождащ отчетното тримесечие. Когато предприятието е отчело за отчетното тримесечие счетоводна загуба, то е без рентабилност.
4. Показателят „Изменение на финансовия резултат" се установява по отчета за приходите и разходите/отчета за доходите при сравняване на финансовия резултат - счетоводна печалба или загуба, за отчетното и за предходното тримесечие. Размерът на счетоводната печалба (загуба) за отчетното и за предходното тримесечие се определя като разлика между стойностите й за периода от началото на годината и периода, предхождащ съответното тримесечие. Когато за отчетното тримесечие е реализирана счетоводна печалба при отчетена счетоводна загуба за предходното тримесечие, се прилага критерият „Намаляване на загубата". В случай че за отчетното тримесечие е формирана счетоводна загуба при реализирана счетоводна печалба за предходното тримесечие, се прилага критерият „Намаляване на печалбата".
5. Показателят „Изменение на добавената стойност на един зает" за отчетния спрямо базисния период се определя по Методиката на Националния статистически институт за изчисляване на коефициента на изменението на добавената стойност на един зает.
6. Спазването или неспазването на сроковете по показателя „Задължения на предприятието" се установява въз основа на задълженията за отчетното тримесечие, в т.ч. задължения по главници и лихви по банкови кредити; по главници и лихви по заеми/кредити между публични предприятия (в т.ч. и между такива, участващи в група по смисъла на § 1, т. 2 от допълнителните разпоредби на Закона за счетоводството); задължения към държавния или общинския бюджет (в т.ч. вноски за задължителното обществено и здравно осигуряване, данък върху добавената стойност, акциз, корпоративни данъци, местни данъци и такси, данък върху доходите от трудови правоотношения или договори за управление и контрол и др.); задължения към доставчици, задължения към персонала, задължения по сключени по съответния ред други договори и др. Проверява се дали предприятието има просрочени задължения или забава спрямо падежа за плащане. Ако има такива задължения за предишни периоди - редовно ли ги обслужва според сключените договори за тяхното погасяване.
Под „задължения към доставчици" се разбират задължения за доставки (в т.ч. на услуги и на вътрешнообщностни придобивания или внос), свързани с производствено-стопанската дейност на предприятието, които са различни от доставките за административните нужди на предприятието. Когато доставчикът е изпълнил задълженията си, а длъжникът е в забава за плащането, то предприятието не обслужва редовно своите задължения. В случаите, когато задълженията се погасяват съгласно договорените за текущи и предишни периоди срокове, се счита, че не са налице просрочени задължения.
Просрочието дори и само при един от елементите в тази група се класифицира като „неспазени срокове".“
Видно от представената от управителят Справка за образуване на балните оценки и брутните възнаграждения на управителя на ”Възстановителен център - Лъки” за четвъртото тримесечие на 2024 година и приложените финансови документи, са получени следните бални единици:
1. За показател № 1 - „Стойност на активите" е постигнат критерий 1.1. „до 500 хиляди лева“, който носи 0,5 бални единици. 
2. За показател № 2 - „Средносписъчен брой на персонала" е постигнат критерий 2.1. „до 50 души“, който носи 1,0 бална единица. 
3. За показател № 3 - „Изменение на рентабилността на приходите от дейността" е постигнат критерий 3.3. „увеличаване на рентабилността“, който носи 1 бална единица. 
4. За показател № 4 - „Изменение на финансовия резултат" е постигнат критерий 4.4. „увеличаване на печалбата“, който носи 1,5 бална единица. 
5. За показател № 5 - „Изменение на добавената стойност на един зает" е постигнат критерий 5.1. „намаляване“, който носи 0 бални единици. 
6. За показател № 6 - „Задължения на предприятието" е постигнат критерий 6.2. „спазени срокове по текущи задължения и редовно обслужвани просрочени задължения по договорите за погасяването им“, който носи 0,5 бални единици. 
Общата бална оценка, достигната въз основа на показателите и критериите за определяне на балните единици по Приложение № 1 към чл. 45, ал. 2 от Наредбата е 4,50.
Предвид постигната бална оценка въз основа на показателите и критериите за третото тримесечие на 2024 година в размер на 4,50 и в изпълнение на разпоредбата на чл. 45, ал. 3 от Наредбата, която гласи, че управителите на едноличните дружества с ограничена отговорност получават месечно възнаграждение, определено при една бална единица в размер на 85% от минималната месечна работна заплата, установена за страната за съответния месец, Общински съвет Лъки следва да определи месечно възнаграждение на управителя на „Възстановителен център - Лъки” ЕООД за четвъртото тримесечие на 2024 година в размер на  3568,72 лв.
Предвид всичко изложено дотук, следва Общински съвет Лъки да приеме следното
РЕШЕНИЕ:
На основание чл. 21, ал. 1, т. 23 от ЗМСМА, в изпълнение на чл. 45 от Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала и чл. 16, ал. 1, т. 5 от Дружествения (учредителен) акт на „Възстановителен център Лъки“ ЕООД, приет с Решение № 213, взето с Протокол № 33 от 14.07.2022г. на Общински съвет - Лъки и предвид фактическите основания в ДЗ с вх.№220 от 21.10.2024г., Общински съвет – Лъки 
РЕШИ:
1. Приема Отчета за третото тримесечие на 2024 година на „Възстановителен център – Лъки“ ЕООД.
2. Определя месечно възнаграждение на управителя на „Възстановителен център - Лъки” ЕООД за четвъртото тримесечие на 2024 година в размер на 3568,72 лв.

ВНОСИТЕЛ:

Марияна Паракосова
Председател на ОбС-Лъки